पेस-भूपति को हराकर बोपन्ना- कुरैशी ने किया उलटफेर  
बोपन्ना और कुरैशी की जोड़ी ने पेस और भूपति की जोड़ी को सीधे सेटों में हराकर एटीपी बीएनपी पैरीबास ओपन के क्वार्टर फाइनल में प्रवेश किया।
रोहन बोपन्ना और ऐसाम उल हक कुरैशी की भारत पाक जोड़ी ने यहां तीसरी वरीयता प्राप्त इंडियन एक्सप्रेस लिएंडर पेस और महेश भूपति की जोड़ी को सीधे सेटों में हराकर एटीपी बीएनपी पैरीबास ओपन के क्वार्टर फाइनल में प्रवेश किया।  बोपन्ना और कुरैशी ने इस मुकाबले में मजबूत सर्विस गेम खेलते हुए 6 . 3, 6 . 4 से जीत दर्ज की। इस जोड़ी का अब अंतिम आठ चरण में मुकाबला नोवाक जोकोविच और विक्टोर ट्रोइकी की सर्बियाई जोड़ी से होगा।  बोपन्ना और कुरैशी ने मौकों को भुनाते हुए पहले सेट में दो ब्रेक प्वाइंट को अपने पक्ष में मोड़ा। पहला सेट 3.6 से हारने के बाद पेस व भूपति दूसरे सेट में 10 में से एक भी ब्रेक प्वाइंट अपने पक्ष में बदलने में नाकाम रहे।